Diari Oficial de la Generalitat Valenciana


Sumari del DOGV 8065, del 19-06-2017 (2017/5462)

RESOLUCIÓ de 14 de juny de 2017, de l'Institut Valencià d'Atenció Social i Sanitària (IVASS), per la qual es fa pública l'oferta d'un lloc temporal d'arquitecte en els Serveis Centrals.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5462


Data del document
:   14-06-2017

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * concurs administratiu

RESOLUCIÓ de 14 de juny de 2017, de l'Institut Valencià d'Atenció Social i Sanitària (IVASS), per la qual es fa pública l'oferta d'un lloc temporal d'arquitecte en els Serveis Centrals. [2017/5462]  
En virtut de les competències que li atribueix el paràgraf 2.e de l'article 8 del Reglament d'organització i funcionament de l'Institut Valencià d'Acció Social (Decret 7/2013, de 4 de gener, del Consell; DOGV 6937, 07.01.2013), el director general de l'entitat resol:  
  
Fer pública l'oferta d'un lloc temporal d'arquitecte d'acord amb les bases següents:  
  
Primera. Requisits generals dels aspirants  
a) Tindre la nacionalitat espanyola o d'un estat membre de la Unió Europea, o ser nacional d'aquells estats a què, en virtut de tractats internacionals signats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es troba definida en el Tractat constitutiu de la Comunitat Europea. Així mateix, es podran presentar aspirants amb una nacionalitat diferent de la mencionada en les condicions previstes en la normativa vigent.  
  
b) Tindre complits els setze anys.  
c) No patir de cap malaltia ni limitació física o psíquica que siga incompatible amb l'exercici de les funcions corresponents.  
El Servei de Vigilància de la Salut de l'IVASS emetrà l'informe d'aptitud per al desplegament de les funcions del lloc.  
d) No haver sigut objecte d'un expedient disciplinari amb resolució de separació del servei en qualsevol de les administracions públiques, ni d'inhabilitació per a l'exercici de les funcions públiques.  
Les persones aspirants d'una nacionalitat diferent de l'espanyola hauran d'acreditar igualment no estar incurses en cap sanció disciplinària o condemna penal que impedisca l'accés a la funció pública en el seu estat.  
Aquests requisits hauran de posseir-se el dia de la finalització del termini de presentació de sol·licituds, i mantindre's fins al moment de la firma del contracte de treball.  
  
Segona. Requisits de titulació  
A més dels requisits genèrics mencionats, per a participar en la convocatòria es requereix acreditar estar en possessió del títol universitari de la llicenciatura en arquitectura o equivalent.  
  
Tercera. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 10 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana, i la presentació es farà en qualsevol dels registres d'entrada de l'entitat o per qualsevol dels procediments establits en l'article 16 de la Llei 39/2015, d'1 d'octubre, del procediment administratiu comú de les administracions públiques.  
A la sol·licitud s'adjuntarà una fotocòpia del DNI de la persona sol·licitant, un currículum i la documentació justificativa dels mèrits al·legats en el currículum.  
  
Quarta. Lloc de treball que es convoca  
1. Contracte d'obra o servei des de la data d'inici fins al 31.12.2017.  
  
2. Centre de prestació de serveis: Serveis Centrals de València.  
3. Localitat del lloc: València.  
4. Naturalesa: laboral.  
5. Duració del contracte: des de la formalització del contracte fins al 31.12.2017.  
6. Característiques del lloc:  
- Disponibilitat i flexibilitat horària.  
- Jornada: 37,5 hores.  
7. Retribucions:  
- Grup A.  
- Complement de destinació: nivell 18.  
- Complement específic: nivell E019.  
8. Funcions:  
Les tasques pròpies de la professió d'arquitecte, per a dur a terme les obres previstes en el pla d'inversions de l'entitat per a aquest exercici 2017 detallades en el contracte de treball, entre les quals: redacció de projectes i memòries de les obres previstes en el pla d'inversions de l'entitat per a l'exercici 2017 detallades en el contracte de treball; direcció, certificació, supervisió, planificació, liquidació i seguiment de les obres previstes en el pla d'inversions de l'entitat per a l'exercici 2017 detallades en el contracte de treball; redacció dels informes i les propostes tècnics necessaris en relació amb les obres previstes; col·laborar en les matèries de la seua competència en relació amb les obres previstes en el pla d'inversions de l'entitat.  
  
Cinquena. Sistema selectiu  
1. El procés de selecció constarà de dues fases: una primera de baremació de mèrits, i la segona d'una entrevista.  
1.1. La fase de baremació consistirà a valorar els mèrits al·legats en el currículum presentat d'acord amb el barem que figura en l'annex II. Els mèrits que no s'hagen justificat documentalment en el termini de presentació d'instàncies, no seran tinguts en compte en la resolució del concurs. La seua valoració màxima serà de 20 punts.  
1.2. L'entrevista davant de la comissió de baremació versarà sobre el contingut del currículum presentat, l'experiència professional i l'aptitud per a l'exercici del lloc.  
Tindrà una valoració màxima de 10 punts.  
La puntuació mínima per a passar a la fase d'entrevista, que serà eliminatòria, la determinarà el criteri de la comissió avaluadora.  
2. El resultat final d'aquest procés de selecció estarà determinat per la suma de les puntuacions obtingudes en cada una de les fases.  
3. Finalitzat el procés selectiu, es publicaran la puntuació obtinguda, la proposta de contractació de la comissió de selecció i la resolució del director general en el tauler d'anuncis dels Serveis Centrals de València i en els de les territorials de Castelló i Alacant, i en la pagina web de l'entitat.  
  
 Sisena. Comissió de selecció  
1. La comissió de selecció de la present convocatòria estarà integrada per:  
Presidenta:  
Amparo Blesa Part  
Ana Aznar Bueno  
Vocals:  
Titular: Carola Casans Gómez  
Suplent: José Grau Pardo  
Titular: Eugenia Fernández García  
Suplent: Vicenta Vilaplana Barceló  
Titular: José Navarro Egea   
Suplent: Delia Nieves Vázquez  
Titular i suplent: funcionari de l'oficina tècnica de projectes i obres de la Conselleria d'Igualtat i Polítiques Inclusives designat per la Sotssecretaria.  
2. De conformitat amb el que estableix l'últim paràgraf de l'article 8 del conveni col·lectiu vigent, la participació dels sindicats en aquest procés es realitzarà mitjançant la presència en les sessions de la comissió de selecció, amb veu però sense vot, d'un representant de cada un dels que té la condició de més representatius en l'IVASS.  
3. El funcionament de la comissió de selecció s'adaptarà al que estableix la Llei 39/2015, d'1 d'octubre, del procediment administratiu comú de les administracions públiques.  
  
Setena. Recursos  
Aquesta resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat aquesta resolució en el termini d'un mes comptador des de l'endemà que siga publicada.  
Alternativament, si no es presenta un recurs de reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació d'aquesta resolució.  
  
València, 14 de juny de 2017.- El director general de l'IVASS: Ángel Bonafé Osca.  
  
  
ANNEX I  
Model d'instància  
  
Lloc que es convoca: ARQUITECTE  
Núm. lloc: TEMPORAL  
Entitat: Institut Valencià d'Acció Social (IVAS)  
  
SOL·LICITANT  
Cognoms:  
Nom:  
DNI/NRP:  
Domicili oficial:  
Telèfon i fax més pròxim:  
Domicili particular:  
Destinació actual: (si és el cas)  
Categoria:  
  
Llista de documents que presenta: (assenyaleu-los amb una x)  
1. Fotocòpia del document nacional d'identitat:  
2. Currículum:  
3. Certificats relatius a:  
3.1. Antiguitat:  
3.2. Titulacions:  
3.3. Treball/s realitzat/s:  
3.4. Cursos de formació i perfeccionament:  
3.5. Coneixements de valencià:  
3.6. Coneixements d'idiomes comunitaris:  
4. Altres certificats:  
  
València, ... de juny de 2017  
  
  
ANNEX II  
  
1. Barem de mèrits  
1.1. Per formació, fins a un màxim de 10 punts, segons els apartats següents:  
1.1.1. Titulació acadèmica. Per qualsevol títol acadèmic del mateix nivell o superior que l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts.  
Només es puntuarà el títol o els títols de més nivell, i es consideraran compreses en aquests les altres titulacions necessàriament prèvies per a l'obtenció dels de nivell superior.  
1.1.2. Cursos de formació i perfeccionament. Els cursos de formació i perfeccionament que, segons el parer de la comissió, estiguen relacionats amb les funcions del lloc de treball, amb un màxim de 3 punts, d'acord amb l'escala següent:  
De 100 o més hores: 2,50 punts  
De 75 a menys de 100 hores: 2,00 punts  
De 50 a menys de 75 hores: 1,50 punts  
De 25 a menys de 50 hores: 1,00 punts  
De 15 a menys de 25 hores: 0,30 punts  
En aquest apartat no es puntuaran els cursos de valencià ni d'idiomes comunitaris. Tampoc s'hi puntuaran els cursos d'una carrera acadèmica, de doctorat ni d'instituts universitaris quan formen part del pla d'estudis del centre. Tampoc hi puntuaran els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.  
1.1.3. Valencià. El coneixement del valencià es valorarà fins a un màxim de 2 punts, prèvia acreditació d'estar en possessió del certificat expedit o homologat per la Junta Qualificadora de Coneixements de València, d'acord amb l'escala següent:  
Grau elemental: 1 punt  
Grau mitjà: 1,5 punts  
Grau superior: 2 punts  
  
Es puntuarà únicament el nivell més alt de coneixements de valencià que es posseïsca, sempre que no constituïsca un requisit del lloc a proveir. En aquest últim cas, es valorarà exclusivament estar en possessió del certificat de coneixements del valencià superior a l'exigit com a requisit, d'acord amb la puntuació de l'escala anterior.  
1.1.4. Idiomes d'altres països de la Unió Europea. Es valorarà amb 0,2 punts cada curs complet d'un idioma d'un altre país de la Unió Europea, o el seu equivalent si es tracta de cicles, o, si és el cas, de 12 crèdits, corresponents a un títol expedit per una universitat o escola oficial d'idiomes públiques o legalment reconegudes per a impartir estudis amb validesa oficial. Fins a un màxim de 2 punts.  
1.2. Per serveis prestats, fins a un màxim de 10 punts:  
1.2.1. Serveis prestats que tinguen similitud amb el lloc sol·licitat en administracions publiques: per cada mes complet de serveis efectius, 0,06 punts.  
1.2.2. Serveis prestats que tinguen similitud amb el lloc sol·licitat en entitats privades: per cada mes complet de serveis efectius, 0,04 punts.  
  
1.2.3. Serveis prestats que tinguen similitud amb el lloc sol·licitat per compte propi: per cada mes complet de serveis efectius, 0,03 punts.  
  
Per a justificar el temps treballat, s'haurà d'aportar un certificat de vida laboral (que expedeix la Tresoreria de la Seguretat Social). Per a saber si el temps treball té o no relació amb el lloc de treball, s'haurà d'aportar una còpia dels contractes i un certificat d'empresa amb la descripció de les funcions exercides.  
En el cas de professionals per compte propi, s'haurà d'aportar un certificat de vida laboral (que expedeix la Tresoreria de la Seguretat Social, i una declaració jurada del fet que els serveis prestats tenen similitud amb les funcions requerides en el lloc.